Але лёс паўстання быў вырашаны. Шанцаў на перамогу ў 10 тысяч беларускіх герояў не было і быць не магло, бо такія невялікія вайсковыя адзінкі не маглі доўгі час супраціўляцца чырвоным полчышчам. Ужо 28 снежня Слуцкая брыгада, выканаўшы загад кіраўніцтва, перайшла раку Лань на польскі бок, дзе была раззброеная і інтэрнаваная ў спецыяльны лагер. Некаторыя з паўстанцаў пасля будуць негалосна выдадзеныя савецкаму боку.